“Die droogte in sekere dele van die Oos- en Wes-Kaap asook die styging in die pryse van boerderybenodigdhede soos brandstof en energie het ook ’n negatiewe uitwerking op melkproduksie.
Die suiwelbedryf het in Julie vanjaar, net soos in Junie, ’n sterk uitvoermaand beleef. Die totale uitvoere vir die maand beloop 13 500 ton en die randwaarde daarvan is R239 miljoen. Die uitvoere bestaan hoofsaaklik uit langlewemelk, 43% (5,8 miljoen liter), melkpoeier en ingedampte melk, 28% en jogurt 15%.